**Erasmus+ KA1 mobilitási projektek – egyéni beszámoló**

2022-1-HU01-KA122-VET-000072982

A résztvevő adatai

|  |  |
| --- | --- |
| Név | Nagy Máté Péter |
| Beosztás | Oktató |
| Intézmény | VIK Vendéglátó, Turisztikai, Szépészeti Baptista Technikum, Szakképző Iskola és Gimnázium |

A mobilitás adatai

|  |  |
| --- | --- |
| Mobilitás típusa  (nem helyes törlendő) | Szakmai továbbképzés |
| Továbbképzés címe  (amennyiben releváns) | "ICT in the Classroom: Innovative Tools to Facilitate Students Learning, Collaboration and Creativity" |
| Fogadó intézmény neve | Europass Teacher Academy |
| Fogadó intézmény típusa  (nem helyes törlendő) | Továbbképző intézmény |
| Fogadó ország | Görögország |
| Munkanyelv | Angol |
| Mobilitás időtartama  (munkanapok száma)  Utazási napok száma:  Mobilitási időszak: | 6 nap  2 nap  2022.07.24.-2022.07.29. |

Tanulási eredmények

|  |  |  |
| --- | --- | --- |
| **Az elvárt tanulási eredmények meghatározása a mobilitás tervezési szakaszában (pályázat)**  (A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.) | **A tanulási eredmények értékelése a mobilitás után**  (Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre.) | **Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**  (A terjesztésre vonatkozó tervek.) |
| A kurzus IKT eszközök használata köré épült, így a céljaim is első sorban ezen terület fejlesztése, azonban egy célom ezen túlmutat, mivel elsőként fontosnak tartottam, hogy a kurzus során elsajátítsak új ’ice-breaker’ feladatokat. Úgy gondolom, hogy egy új tanulási közegben mindenképp ilyen feladatokkal fogunk kezdeni, amelyeket majd én is tudok alkalmazni akár új csoportokkal, akár már korábban tanított csoportokkal.  Szintén célom több olyan digitális eszköz megismerése, melyeket tanóráim szerves részeként tudok használni. Elsősorban szeretnék olyan digitális eszközöket megismerni, amelyek alkalmasak a nyelvtani szerkezetek gyakorlásához, de természetesen bármilyen számomra ismeretlen eszköz érdekel, amit akár angol, akár történelem tanóráim során tudok alkalmazni.  Egy kevésbé specifikus célt is kitűzem magam elé, amely a nyelv gyakorlása. Utoljára két éve tudtam használni az angol nyelvet külföldi közegben, így fontosnak tartom, hogy minél többet tudjam majd használni azt a kurzus során. | Mindegyik kitűzött célomat sikerült megvalósítanom az egy hetes kurzus alatt.  A tanfolyam elején, várakozásomnak megfelelően bemelegítő, ismerkedős feladatokkal kezdtünk. Ennek keretében a tanfolyamvezető minden résztvevőnek felajánlotta, hogy vegyen el az általa hozott cukorkák közül legalább 3-at és maximum ötöt, úgy, hogy mindegyik más színű legyen. Ezek után felírta a táblára, hogy melyik színű cukorka, milyen kérdést jelent. A kérdések személyesek voltak, mint például mondj magadról egy érdekes dolgot, melyik a legkedvesebb emléked, mi a legnagyobb félelmed. Mindegyik résztvevő megválaszolta a cukorkák alapján rá vonatkozó kérdéseket. Ez a feladat egy kivételesen izgalmas ’ice-breaker’, mivel személyes, releváns és érdekes a tanulók számára.  A digitális eszközök megismerése terén számos új eszközt megismertem. A számomra legfontosabb új eszköz az ’edpuzzle’ online modul, mely bármely online videó feldolgozására alkalmas. Az eszköz segítségével könnyedén be lehet szúrni kérdéseket és feladatokat egy videó mellé, megkönnyítve, hogy az szerves részét képezze a tanórának.  Egy másik eszköz, ami nagyon megtetszett ’Thinglink’ felület, mely interaktív módon teszi lehetővé, hogy a tanulók megismerkedjenek egy tananyaggal.  A ’Bubbl.us’ és ’Gitmid’ oldalakat szintén a kurzus során ismertem meg. Ez a két felület könnyeddé teszik a gondolattérképek készítését, melyet sokszor szoktam alkalmazni mind angol, mind történelem óráim során egy új téma felvezetéséhez vagy ismétléshez.  Az utolsó digitális eszköz, amely megtetszett a ’Genially’ volt. Ez egy végtelenül kreatív és interaktív felület, amely felhasználásának lehetőségei szinte végtelenek. Tökéletesen alkalmas nyelvtani szerkezetek gyakorlásához, de akár szabaduló szoba jellegű játékot is lehet vele készíteni.  Az utolsó célomat illetően, amely az angol nyelv használata és gyakorlás volt, kellően ki tudtam bontakozni a csoportmunkák során és nyelvi készségeim segítségével sikeresen tudtam prezentálni az általam elkészített feladatokat a kurzus folyamán. | A külföldön elvégzett kurzus során megismert bemelegítő feladatot nem csak az új csoportokban, hanem a régebbi csoportjaimban is tudom majd alkalmazni, hiszen olyan személyes kérdésekkel tudom megtölteni, amely az adott csoport nyelvi szintjének megfelel, valamint számukra érdekes.  A megismert eszközök közül van amit inkább angol óráim, van amit inkább történelem óráim során tudok majd alkalmazni. Az ’edpuzzle’ eszköz segítségével mindkét általam tanított tárgyhoz tudok olyan videós órát készíteni, amely szerves részét képezi a tananyagnak. Eddig is vittem be videókat az óráimra, azonban nehézkes volt a feladat elvégzése nyomtatott feladatlappal, azonban ez a felület lehetővé teszi, hogy okostelefonok segítségével történjen mindez. A visszaküldött válaszokat látom a felületen, így tudom, hogy a tanulók mikor végeztek a feladattal. Szintén fontosnak tartom, hogy az így elkészített feladatok újra felhasználhatóak.  A ’Thinglink’ felületet történelem óráimhoz fogom majd használni. Ez az eszköz lehetővé teszi, hogy egy PPT prezentációt interaktívvá tegyek, és azt ne én adjam elő, hanem a diákok fedezzék fel azt. Ez a diákok bevonódását és tudásuk elmélyülését fogja segíteni a tananyagban.  A két gondolattérkép készítő felületet órák során akár egy téma bevezetésénél tudom majd alkalmazni, hogy lássam, hogy a gyerekek milyen meglévő tudással rendelkeznek, valamint ismétléshez is, hogy rendszerezzük közösen a megtanult anyagot.  Végezetül a ’Genially’ felületet interaktív és játékos feladatok, valamint játékok elkészítésénél tudom majd alkalmazni. Ez gyakorláshoz tökéletes eszköz lesz tanóráim során.  Fontosnak tartom, hogy ne csak én gazdagodjak a kurzus során tanultakkal, így szeretnék az intézményünkben kollégáim számára egy összefoglaló előadást is tartani, mely során röviden nekik is bemutatom az újonnan megismert eszközöket. Így ők is meg tudnak ismerkedni azokkal a felületekkel, amelyeket hasznosnak találnak saját tanóráikhoz és oktatói tevékenységükhöz. |

További információ: [Az iskola és a világ](https://tka.hu/kiadvany/7099/az-iskola-es-a-vilag) TKA, 2016.

A továbbképzés programja / szakmai látogatás (job shadowing) munkaterve

|  |
| --- |
| Day 1 – Course introduction  Introduction to the course, the school, and the external week activities;  Icebreaker activities;  Identification of needs and goals for each participant and relevant populations;  Presentations of the participants’ schools.  Day 2 – Collaborative tools  Building a virtual classroom environment;  How students can collaborate among themselves;  How the teacher can communicate with the students and share with them educational content.  Day 3 – Using quizzes  Learning with fun and effective tools like quizzes;  How to include quizzes into a lesson plan and using them as strong support for the students;  Game based learning: building lessons and activities based on games in which students are involved in their learning with motivation and fun.  Day 4 – Video lessons  Programs for videos;  How to create a video lesson;  Using videos in the classroom or as homework in a flipped lesson.  Day 5 – Choose your ICT Solutions  How technology can facilitate inclusion and foster the different types of creativity of every pupil;  Plan your lessons incorporating ICT tools to boost creativity, collaboration and effective learning.  Day 6 – Course closure & cultural activities  Course evaluation: round up of acquired competences, feedback, and discussion;  Awarding of the course Certificate of Attendance;  Excursion and other external cultural activities. |

A résztvevő feladatai a mobilitás előtt

Kérjük, röviden mutassa be, hogyan készült fel a mobilitásra.

|  |
| --- |
| A koordinátor által vezetett megbeszéléseken és értekezleten való részvétel.  Az iskolában szervezett önismereti tréningen vettem részt, ahol megbeszéltük a személyes félelmeinket és várakozásainkat a kiutazással kapcsolatban.  A szakos munkatársakkal közösen szervezett felkészítő tréningen vettem részt. Itt az angol nyelvet oktatókkal megbeszéltük, hogy milyen IKT eszközöket és digitális tananyagokat szoktunk használni az óráinkon, így nem csak én, hanem közvetlenül ők is tudnak majd profitálni a program során tanultakból, mivel a számukra releváns információt a kiutazás után meg tudom osztani velük.  Történelem-angol szakos tanárként én is tartottam egy előadást Nafplio környékén található fontos történelmi emlékekről. |

Dátum: 2022.09.01. Nagy Máté Péter

résztvevő aláírása